**Visoki predstavnik Unije za spoljne poslove i sigurnosnu politiku** primarni je koordinator i predstavnik Zajedničke spoljne i sigurnosne politike Evropske unije. Od decembra 2019. godine visoki predstavnik je španski diplomata Josep Borrell.

Funkcija je po prvi puta formirana u Amsterdamskom ugovoru, tada pod nazivom **Visoki predstavnik za spoljne poslove i sigurnosnu politiku**. Nakon što je funkciju u kratkom periodu vršio nemački političar Jürgen Trumpf, Javier Solana je izabran kao visoki predstavnik i funkciju je vršio preko 10 godina od 18. oktobra 1999. do 1. decembra 2009. Funkcije visokog predstavnika značajno su proširene u Lisabonskom ugovoru i usvojen je današnji naziv. Visoki predstavnik je dobio mesto u Evropskoj komisiji kao i mesto predsedavajućeg u savetu ministara spoljnih poslova zemalja članica unije. Lisabonskim ugovorom je u decembru 2010. godine osnovana i Evropska služba za spoljne poslove koja asistira predstavnika u njegovom radu. Prva visoka predstavnica po usvajanju Lisabonskog ugovora bila je britanska političarka Catherine Ashton (1. decembar 2009-1. novembar 2014), nju je nasledila italijanka Federica Mogherini (1. novembar 2014-30. novembar 2019) nakon koje je izabran sadašnji predstavnik Josep Borrell (od 1. decembra 2019). Svi visoki predstavnici od Javiera Solane do Josepa Borrella izabrani su iz redova Partije evropskih socijalista.

Prema neratifikovanom *Sporazumu o ustanovljenju Ustava Evrope* nova je funkcija trebala da nosi naziv **Ministar spoljnih poslova Evropske unije**, naziv koji deo komentatora neformalno i danas koristi. Sporazum o ustanovljenju Ustava Evrope obustavljen je nakon što ga je ratifikovalo 18 zemalja članica nakon čega je usledilo odbijanje na referendumima u Francuskoj i Holandiji. Umesto ustava usvojen je Lisabonski ugovor koji je doneo i današnji naziv funkcije visokog predstavnika.

Dosadašnja imenovanja Visokih predstavnika
------------------------------------------

| Redni broj | Portet | Ime(rođenje-smrt) | Mandat | Partija | Zemlja članica |
| --- | --- | --- | --- | --- | --- |
| Preuzeo funkciju | Napustio funkciju | Evropska | Nacionalna |
| Kao Visoki predstavnik za spoljne poslove i sigurnosnu politiku- Sekretar Saveta Evropske unije |
| – |  | Jürgen Trumpf(rođen 1931) | 1. maj 1999. (Sekretar Saveta EU od 1994) | 18. oktobar 1999 |  | Neovisan |  | Neovisan | Njemačka |
| – |  | Javier Solana(rođen 1942) | 18. oktobar 1999. | 1. decembar 2009. |  | PES |  | PSOE | Španija |
|
| Kao Visoki predstavnik Unije za spoljne poslove i sigurnosnu politiku – Zamenik predsednika Evropske komisije |
| 1 |  | Catherine Ashton(rođena 1956) | 1. decembar 2009. | 1. novembar 2014. |  | PES |  | Laburisti | Ujedinjeno Kraljevstvo |
| 2 |  | Federica Mogherini(rođena 1973) | 1. novembar 2014. | 30. novembar 2019. |  | PES |  | PD | Italija |
| 3 |  | Josep Borrell(rođen 1947) | 1. decembar 2019. | Mandat u toku |  | PES |  | PSOE | Španija |

Vidi još
--------

* Evropska služba za spoljne poslove
* Zajednička spoljna i sigurnosna politika
* Institucije Evropske unije
* Institut Evropske unije za sigurnosne studije
* Specijalni izaslanik Evropske unije

Vanjske veze
------------

* High Representative of the Union for Foreign Affairs and Security Policy

|  |  |
| --- | --- |
| Normativna kontrola Uredi na Wikidati | 
* GND: 7749458-1

 |